ร้านกาแฟ Blue Bottle ประกาศไม่รับเงินสด เนื่องจากอะไร
ก. ไม่สามารถเข้าถึงบัตรเครดิต หรือใช้โทรศัพท์มือถือ
ข. เป็นผลดีทั้งกับลูกค้าและบาริสต้า
ค. ลูกค้าไม่สามารถมีทางเลือกใดๆ ในการจ่ายเงิน
ง. ต้องการให้ขั้นตอนของการชำระเงินรวดเร็วมากขึ้น
ข้อที่ถูกต้องคือ ง.  เพราะว่า Blue Bottle Coffee สตาร์ทอัพร้านกาแฟคุณภาพสูงที่มี Nestlé เข้าถือหุ้นใหญ่ประมาณ 68% ประกาศ “ไม่รับเงินสด” เนื่องจากต้องการให้ขั้นตอนของการชำระเงินรวดเร็วมากขึ้น โดยจะเริ่มต้นใน 12 สาขา (ส่วนใหญ่ในซานฟรานซิสโก) นับตั้งแต่วันที่ 11 มีนาคม 2019 เป็นต้นไป

Shawna Sharie บอกว่า “การชำระเงินผ่านบัตรเครดิตเป็นผลดีทั้งกับลูกค้าและบาริสต้า” การไม่รับเงินสดจะทำให้พนักงานของร้านไม่ต้องเสียเวลานับเงิน และสามารถเอาเวลาส่วนนี้ไปสร้างประสบการณ์ที่ดีกับลูกค้าได้มากขึ้น เช่น ผ่านการพูดคุยสื่อสาร และที่สำคัญที่สุด คือ การไม่รับเงินสดจะทำให้ลดความเสี่ยงในการเก็บเงินของทางร้านได้ด้วย

ไม่ใช่ทุกคนที่เห็นด้วยกับการ “เลิกรับเงินสด” เพราะ Vallie Brown บอกว่า เธอไม่เห็นด้วยการนโยบายการไม่รับเงินสดของ Blue Bottle และร้านค้าต่างๆ ในซานฟรานซิสโก

Brown บอกว่า “มีชาวซานฟรานซิสโกจำนวนมากที่มีรายได้น้อย และไม่สามารถเข้าถึงบัตรเครดิต หรือใช้โทรศัพท์มือถือ พวกเขาเหล่านี้ก็ไม่สามารถมีทางเลือกใดๆ” และเธอจะไม่หยุดแค่นี้ เพราะจะยื่นเรื่องไปยังคณะกรรมการของรัฐให้พิจารณาเรื่องนี้ กำหนดให้ร้านค้าต่างๆ ในซานฟรานซิสโกต้องมีทางเลือกในการชำระเงินผ่าน “เงินสด” ให้กับประชาชน สิ่งที่ต้องการสื่อสารไปยังคนทำธุรกิจอย่าง Blue Bottle คือ โปรดรับเงินสด เพราะคงไม่อยากอยู่ในสังคมที่เพื่อนร่วมชุมชนถูกกีดกันจากร้านกาแฟหรือร้านอาหาร